**ՉԱՐԵՆՑԱՎԱՆԻ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ 2024 ԹՎԱԿԱՆԻ ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Չարենցավան համայնքի «Ծիծեռնակ» և «Հրաշք» մսուր մանկապարտեզ ՀՈԱԿ-ում յուրաքանչյուրում՝ գործում է 11 խումբ և յուրաքանչյուր մանկապարտեզ հաճախում է՝ 340-350 սան: Վերը նշված մսուր մանկապարտեզները համայնքում ամենամեծն են և աշխատում են ծանրաբեռնված՝ համաձայն 2023 թվականի օգոստոսի 22-ի գրության՝ սահմանվել է տարբերակված մոտեցում 2023-2024թթ նոր ուսումնական տարում մսուր մանկապարտեզի առանձին խմբերում երաշխավորածից բարձր խտությամբ տարիքային խմբեր սահմանել:

Ելնելով տեղական պայմանների առանձնահատկություններից՝ այն է համայնքի աշխատող ծնողների պահանջարկից, Արցախից և սահմանամերձ գոտիներից տեղահանված բնակչության մեծաքանակ թվից և Ֆանտան, Կարենիս գյուղական բնակավայրերում մանկապարտեզ չլինելու հանգամանքից:

Ղեկավարվելով «Տեղական Ինքնակառավարման մասին» Հայաստանի Հանրապետության օրենքի 12-րդ հոդվածի 1-ի մասի 4-րդ, 46-րդ հոդվածի 1-ի մասի, 1-ի կետերով և Հայաստանի Հանրապետության Կրթության, գիտության, մշակույթի և սպորտի նախարարի 2021 թվականի հոկտեմբերի 11-ի N 76-Ն հրամանի, Նախադպրոցական հաստատության սաների ընդունելության կարգը սահմանելու մասին 1 դրույթներով ՝ կարգավորել նախադպրոցական տարիքի երեխայի` ուսումնական հաստատություն ընդունելու իրավահարաբերությունները: Ձեռնարկել համապատասխան միջոցառումներ և հնարավորինս ողջամիտ մոտեցում ցուցաբերել երեխաների ընդունելությունը հավուր պատշաճի կազմակերպելու նպատակով:

Համաձայն ՀՀ կրթության, գիտության, մշակույթի և սպորտի նախարարի 2022 թվականի փետրվարի 21-ի N 09-Ն հրամանի ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի հավելվածի՝ պաշտոնի անվանումը և հաստիքային միավորների քանակը՝ կախված խմբերի թվից անհրաժեշտություն է առաջացել գործող հաստիքացուցակում կատարել փոփոխություն՝ ավելացնել յուրաքանչյուր մսուր մանկապարտեզնում նոր 1 հաստիքային միավոր պարուսույց՝ պարի խմբավար, և 0,5 հաստիքային միավոր՝ մեթոդիստ ուսումնական գծով տնօրենի տեղակալ:

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացել:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Նախագծի ընդունման կապակցությամբ Չարենցավան համայնքի «Ծիծեռնակ» մսուր մանկապարտեզ ՀՈԱԿ-ի պահպանման ծախսերը կավելանան 2186550 ՀՀ դրամով, իսկ «Հրաշք» մսուր մանկապարտեզ ՀՈԱԿ-ի պահպանման ծախսերը՝ 2186550 ՀՀ դրամով:

**ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ**